Նորաձևության դատավճիռ

«Նորաձևության դատավճիռ» (ռուս.՝ Модный приговор), հեռուստահաղորդում ոճի, նորաձևության և գեղեցկության մասին, հեռարձակվում է Առաջին ալիքով։ Ներկայումս եթերում է լինում երկուշաբթիից ուրբաթ 10։55-ից 12։00-ը, բացառությամբ տոն օրերը։ Հաղորդման հերոսները՝ ոչ միայն կանայք, այլև տղամարդիկ, կերպարափոխվում են երկու անգամ․ առաջին անգամ՝ ըստ իդեալական կերպարի իրենց պատկերացումների, երկրորդ անգամ՝ թե ինչպես են իրենց պատկերացնում ոճաբանները։ Ծրագրի կարգախոսն է՝ «Նորաձևությունը ազատության լեզուն է», նախկինում՝ «Ըստ հանդերձանքի են դիմավորում, նշանակում է՝ նաև դատում» և «Նորաձևությանը հետևելը ծիծաղելի է, իսկ չհետևելը՝ հիմարություն»։ Հաղորդման արտադրությունով զբաղվում են Առաջին ալիքի անձնակազմը և «Կարմիր քառակուսի» («Красный квадрат») ընկերությունների խումբը։ Նախկինում արտադրությամբ զբաղվում էր «Տեխնոսթայլ» («Техностайл») ընկերությունը։


== Հաղորդման վարողները ==
Նորաձևության դատավճռի հաղորդավարը ՝ Ալեքսանդր Վասիլյև, նախկինում՝ Վյաչեսլավ Զայցև, հատուկ թողաչկումներ՝ Վալենտին Յուդաշկին], Դենիս Սիմաչյով։
Մեղադրող՝ Էվելինա Խրոմչենկո
Պաշտպան՝ Նադեժդա Բաբկինա, Արինա Շարապովա ( 07.2007 - 09.2010). Նախկինում՝ Լարիսա Վերբիցկայա (2007-2013; 2014), Դարյա Դոնցովա (մարտ-մայիս 2014), Սլավա (մարտ-ապրիլ 2014)։
Հատուկ թողարկումներ՝ Լարիսա Գուզեևա, Լյուդմիլա Արտեմյևա, Սլավա, Տատյանա Բուլանովա։
Տոնական թողարկումներ 2012՝ Լադա Դենս, Ելենա Խանգա, Եկատերինա Ստրիժենովա, Դմիտրի Նագիև, Ռենետա Լիտվինովա։
Տոնական թողարկումներ 2013՝ Նոնա Գրիշաևա, Օլգա Կաբո


== Հաղորդման մասնակիցներ ==
Հայցվոր
Մեղադրյալ
Անկախ փորձագետ (շոու բիզնեսի աստղ)


== Դատարան ==
Մեղադրողը դատի է տալիս իր բարեկամին կամ ծանոթին «լավ հագնվել չկարողանալու» համար։ Դատարանը լսում է հայցվորին և մեղադրյալին, հետո տեղի է ունենում մեղադրյալի հագուստների «ստուգումը»։
Հետո «Նորաձևության դատավճռում» «Նորաձևության խորհուրդներ» խորագիրն է (2011 թվականի սեպտեմբերի 5-ից)։ Հետո հայցվորը և մեղադրյալը գնում են մոսկովյան խանութներից մեկը և ընտրում են հագուստի երեք տարբերակ. մեկը՝ հայցվորի կողմից, մեկը՝ մեղադրյալի, մյուսը՝ համատեղ։
Առաջին դեֆիլեին ցուցադրվում են խանութում ընտրված հագուստի երեք տարբերակները։ Ընտրությունը քննարկվում է մեղադրողի, պաշտպանի և անկախ փորձագետի կողմից։
Երկրորդ դեֆիլեին ցուցադրվում են ոճաբանների կողմից ընտրված հագուստի երեք տարբերակները։ Ընտրությունը քննարկվում է հայցվորի, մեղադրողի, պաշտպանի և մեղադրյալի աջակցության խմբի կողմից։
Քվեարկությանը պոդիում են բերում երկու կախիչներ՝ հագուստի երկու տարբերակներով։ Հաղորդավարը հարցնում է մեղադրյալին, թե որ տարբերակը նա կուզեր։ Հանդիսատեսը հեռակառավարման վահանակի միջոցով քվեարկում է։ Արդյունքում ավելի շատ ձայն ստացած հագուստների հավաքածուն ստանում է մեղադրյալը որպես նվեր Առաջին ալիքից։ Այն դեպքում, եթե քվեարկության արդյունքը 50։50 է, մեղադրյալն ինքն է ընտրություն կատարում։ Մեծ մասամբ դեպքերում ոճաբանները հաղթում են մեղադրյալին։ Միջինում, քվեարկության արդյունքը լինում է 10 % (մեղադրյալ) - 90 % (ոճաբաններ)։ Մի թողարկման ժամանակ արդյունքն այսպիսին է եղել՝ 100 % (մեղադրյալ) - 0 % (ոճաբաններ)։


== Օրիգինալ թողարկումներ ==
2011 թվականի սեպտեմբերի 5-ին «Նորաձևության դատավճիռը» տոնում էր իր չորսամյակը։ Հաղորդմանը ներկա էին բոլոր հաղորդավարները և պաշտպանները, որ երբևէ ներկա էին եղել հաղորդմանը։
2013 թվականի սեպտեմբերի 5-ին և 6-ին «Նորաձևության դատավճիռը» առաջին անգամ չեղյալ է համարել իր ավանդական դատական նիստը։ Հաղորդումը մեծ շուքով նշում էր իր վեց ամյակը։ Հրավիրված էին շոու բիզնեսի հայտնի ներկայացուցիչներ։
2013 թվականի սեպտեմբերի 9-ին և 10-ին «Նորաձևության դատավճիռը» հերոսուհու երկրորդ դեֆիլեի դուրս գալուց առաջ ցույց է տվել, թե ինչ է կատարվում կուլիսների հետևում։


== Արտաքին հղումներ ==
«Նորաձևության դատավճիռ» հաղորդման պաշտոնական կայք
Թողնել մասնակցության հայտ պաշտոնական կայքում
Առաջին ալիքի պաշտոնական կայք


== Ծանոթագրություններ ==